Ajali zitokanazo na uzembe hazistahili kuwekewa maneno ya kuliwazwa, hizi ni lazima tuzipige vita kwa nguvu zetu zote, na hii haiko kwa wasafirishaji tu, hata kwa wasafiri; nao wanapaswa wachukue hatua za tahadhari, kama mtu ameliona basi limejaa, hata kama ana haraka, hana sababu ya kung’ang’ania kuingia katika basi hilo; hivyo hivyo kwa wapandaji boti na meli, kama abiria ametambua kuwa tiketi zimekwisha, hana sababu ya kung’ang’ania magendo kwani anapaswa atambue kuwa anaiweka roho yake rehani.
